Malta u l-Għaqda Dinjija tas-Saħħa, (WHO) iddiskutew proġett ta’ koperazzjoni li jista’ jsir mal-Università. Dan kien fost diversi temi li ġew diskussa f’laqgħa li s-Segretarju Parlamentari għas-Saħħa kellu mad-Direttur Reġjonali tal-WHO. Waqt laqgħa li d-Direttur Reġjonali tal-Organzzazzjoni Dinjija tas-Saħħa, Zsuzanna Jakab kellha mas-Segretarju Parlamentari għas-Saħħa, Chris Fearne, ġew diskussi diversi temi ta koperazzjoni bejn iż-żewġ naħat. Fil-laqgħa bejn Mr Ferane u Dr Jakab ġew diskussi t-tħejjijiet ta’ Malta biex tilqa’ f’każ li jfeġġ il-virus tal-ebola. Dr Jakab madankollu stqarret ma tvm.com.mt li ma tarax li hemm theddida mill-virus tal-Ebola għal Malta. Iż-żjara ta’ d-direttur reġjonali tal-Għaqda Dinjija tas-Saħħa f’Malta saret lejlet it-tnedija tal-istrateġija u l-Pjan Nazzjonali dwar l-Ikel u n-Nutrizzjoni, bis-Segretarju Parlamentari Fearne jgħid li Malta se jkun l-ewwel pajjiż Ewropew li se jkollu dan il-pjan.